“ตุรกี” อ่วม! เงินเฟ้อพุ่ง 79% สูงสุดรอบ 25 ปี
“ตุรกี” อ่วม! เงินเฟ้อพุ่ง 78.62% ในเดือนมิ.ย. สูงสุดรอบ 25 ปี เหตุมาจากผลของสงครามรัสเซีย-ยูเครน ราคาพลังงานและอาหารที่สูง รวมถึงค่าเงินลีราที่อ่อนค่าลงอย่างรุนแรง
“ตุรกี” อ่วม! เงินเฟ้อพุ่ง 78.62% ในเดือนมิ.ย. สูงสุดรอบ 25 ปี เหตุมาจากผลของสงครามรัสเซีย-ยูเครน ราคาพลังงานและอาหารที่สูง รวมถึงค่าเงินลีราที่อ่อนค่าลงอย่างรุนแรง
4 ก.ค. 2565

ผู้สื่อข่าวรายงานอ้างอิง สำนักงานสถิติแห่งชาติตุรกี เปิดเผยว่า เงินเฟ้อในตุรกีพุ่งเกือบ 79% ในเดือนมิ.ย. ซึ่งนับเป็นระดับสูงสุดในรอบ 25 ปี
โดยรายงานระบุว่า อัตราเงินเฟ้อตุรกีเดือนมิ.ย.อยู่ที่ 78.62% มากกว่าที่นักวิเคราะห์คาดการณ์ไว้
ทั้งนี้สำนักข่าวซีเอ็นบีซีรายงานว่า เงินเฟ้อที่พุ่งทะยานขึ้นส่งผลกระทบต่อประชากร 84 ล้านคนในตุรกีอย่างหนัก โดยมีความหวังเพียงเล็กน้อยว่าสถานการณ์จะดีขึ้นในเวลาอันสั้น เนื่องจากผลของสงครามรัสเซีย-ยูเครน ราคาพลังงานและอาหารที่สูง รวมถึงค่าเงินลีราที่อ่อนค่าลงอย่างรุนแรง
นอกจากนี้ ราคาค่าขนส่งยังพุ่งทะยานขึ้น 123.37% ส่วนราคาอาหารและเครื่องดื่มที่ไม่ใช่แอลกอฮอล์พุ่งขึ้น 93.93%